Глыбоцкія садаводы-аматары з цікавасцю слухалі выступленне дацэнта Беларускай сельскагаспадарчай акадэміі Аляксандра Карпіцкага пра асаблівасці вырошчвання пасадачнага матэрыялу вішань і чарэшань. Безумоўна, саджанцы любых пладовых дрэў сёння можна купіць, але не менш цікава, калі ёсць час, жаданне і пэўныя агранамічныя веды, вырасціць іх самім. Аляксандр Міхайлавіч падрабязна расказаў, як вырасціць падвой (расліну, на якую будзе прывівацца культурны сорт) з вішнёвай костачкі, як правільна даглядаць за сеянцамі, каб праз нейкі час дрэўца патрэбнага сорту парадавала добрым ураджаем.